ฮูโก บัล

ฮูโก บัล (; 22 กุมภาพันธ์ ค.ศ. 1886 – 14 กันยายน ค.ศ. 1927) เป็นนักเขียนและกวีชาวเยอรมัน เกิดในครอบครัวคาทอลิกที่เมืองเพียร์มาเซ็นส์ บัลเรียนด้านสังคมวิทยาและปรัชญาที่มหาวิทยาลัยมิวนิกและมหาวิทยาลัยไฮเดิลแบร์ค ในปี ค.ศ. 1910 บัลย้ายไปเบอร์ลินเพื่อร่วมงานกับมัคส์ ไรน์ฮาร์ท ผู้กำกับภาพยนตร์ชาวออสเตรีย ในช่วงต้นสงครามโลกครั้งที่หนึ่ง บัลอาสาอยู่หน่วยแพทย์แต่ถูกปฏิเสธ ต่อมาเขาเดินทางไปที่ซือริช ประเทศสวิตเซอร์แลนด์กับเอ็มมี เฮ็นนิงส์ นักแสดงคาบาเรต์และกวี ซึ่งเขาแต่งงานด้วยในปี ค.ศ. 1920 ที่นั่นบัลยังคงสนใจในแนวคิดอนาธิปไตยและผลงานของมีฮาอิล บาคูนิน ในปี ค.ศ. 1916 บัลออกแถลงการณ์ดาดาและร่วมกับเฮ็นนิงส์ก่อตั้งคาบาเรต์วอลแตร์ ซึ่งเป็นแหล่งเผยแพร่ผลงานแนวดาดา บัลเข้าร่วมกับแนวคิดดาดาอยู่สองปีก่อนจะเกษียณตัวเองไปใช้ชีวิตอยู่ที่รัฐตีชีโน ทางตอนใต้ของสวิตเซอร์แลนด์ บัลเสียชีวิตด้วยโรคมะเร็งกระเพาะอาหารในปี ค.ศ. 1927

อ้างอิง

แหล่งข้อมูลอื่น 
 
 

บุคคลจากรัฐไรน์ลันท์-ฟัลทซ์
กวีชาวเยอรมัน
นักเขียนชาวเยอรมัน
เสียชีวิตจากมะเร็งกระเพาะอาหาร
ศิษย์เก่าจากมหาวิทยาลัยลูทวิช-มัคซีมีลีอานแห่งมิวนิก
ศิษย์เก่าจากมหาวิทยาลัยไฮเดิลแบร์ค